5. Forslag til "Tillæg nr. 20 til Spildevandsplan 2013-2020" (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Miljøbeskyttelsesloven og bekendtgørelse om 
spildevandstilladelser mv.
SAGENS INDHOLD
Byrådet skal med denne sag tage stilling til forslag til tillæg til den gældende ”Spildevandsplan 2013-2020”. 
Byrådet skal endvidere tage stilling til igangsætning af ekspropriationsprocedure med henblik på 
erhvervelse af de nødvendige rådighedsindskrænkelser eller arealafståelse.
Tillæg nr. 20 til [adresse] ”Spildevandsplan 2013-2020” fastsætter rammerne for fremtidig 
håndtering af spildevand og regnvand i den vestlige del af [adresse], bl.a. i forhold til ny lokalplan nr. 390 
ved Elmelundsvej. Baggrunden for udarbejdelsen af tillægget er, at lokalplan nr. 390 ikke er dækket af den 
gældende spildevandsplan. Tillæg nr. 20 fremgår af vedlagte bilag.
Det nye opland skal ifølge forslaget separatkloakeres og spildevandet ledes til [adresse]. 
Mulighederne for håndtering af regnvand fra tage og befæstede arealer lokalt i oplandet ved nedsivning 
har været undersøgt. Dårlige nedsivningsmuligheder på grund af leret jordbund og sårbart grundvand har 
betydet, at nedsivning af regnvand er fravalgt. Grundvandet er sårbart på grund af placeringen i 
grundvandsdannende opland, indvindingsopland og NFI-område i en afstand af 900 meter fra Hadsten 
Vandværks drikkevandsboring.
Regnvand fra tage og befæstede arealer skal i stedet håndteres af Favrskov Spildevand ved neddrosling 
og rensning i regnvandsbassin og udledning til [adresse] via vandløbet, ”Tilløb fra nord”. Rensning og 
forsinkelse af regnvandet skal ske i regnvandsbassin, som placeres indenfor lokalplan nr. 390. 
Byrådet skal i denne sag tag stilling til forslaget til kloakering af området.
VURDERING
Teknik og Miljø vurderer, at tillægget giver en hensigtsmæssig udbygning af kloakoplandene i [adresse], 
og at det er en forudsætning for etableringen af boligområdet.
ØKONOMI
Udgifterne til etablering af regnvandsbassin og fælles ledningsanlæg vil overslagsmæssigt koste 4 mio. kr. 
og betales af Favrskov Spildevand A/S i henhold til Favrskov Spildevands betalingsvedtægt. Der er ingen 
direkte økonomiske konsekvenser for Favrskov Kommune.
INDDRAGELSE
Forslaget vil blive offentliggjort på kommunens hjemmeside med oplysning om, at bemærkninger til 
forslaget kan fremsendes inden otte uger fra offentliggørelse.
INDSTILLING
Direktøren for Teknik og Miljø indstiller til Byrådet:
Sagsnr. EMN-2020-34561
DokID: 2450966
Sagsbehandler toja
Teknik- og Miljøudvalget
12-08-2021 08:00
1.
At forslag til ”Tillæg nr. 20 til spildevandsplan 2013-2020” godkendes og fremlægges i offentlig 
høring i otte uger.
2.
At Byrådet bemyndiger Teknik og Miljø til administrativt at vedtage tillægget til spildevandsplanen, 
såfremt der ikke modtages indsigelser inden høringsperiodens udløb.
BESLUTNING
Teknik- og Miljøudvalget, 12. august 2021
Fraværende: Lars Bech
Indstilles godkendt.
Bilag
1.
Tillæg_nr._20_til_Spildevandsplan vedr. Elmelundsvej Hadbjerg (2446794)
